text: [{"text_idx": "#000001", "text": "Kina ger fleiri i\u0301l\u00f8gur i\u0301 kolaorku enn nakranti\u0301\u00f0 fyrr"}, {"text_idx": "#000002", "text": "I\u0301 Kina eru fleiri hundra\u00f0 ny\u0301ggj kolaorkuverk i\u0301 umbu\u0301na\u00f0. Hesi ho\u0301tta vi\u00f0 at undirgrava ve\u00f0urlagsma\u0301lini hja\u0301 Kina eins og altjo\u0301\u00f0a ver\u00f0urlagsma\u0301lini skrivar danska bla\u00f0i\u00f0 B\u00f8rsen."}, {"text_idx": "#000003", "text": "I\u0301 greinini i\u0301 B\u00f8rsen ver\u00f0ur Kina samanbori\u00f0 vi\u00f0 Dr. Jekyll og Mr. Hyde. Tvs. at landi\u00f0 um somu ti\u0301\u00f0 er sera gr\u00f8nt og sera svart."}, {"text_idx": "#000004", "text": "Ho\u0301ast Kina fleiri fer\u00f0ir hevur bo\u00f0a\u00f0 fra\u0301, at ta\u00f0 fo\u0301r at minka um kolaorkuna, so vi\u0301sa hagt\u00f8lini nu\u0301, samb\u00e6rt B\u00f8rsen, at onganti\u0301\u00f0 a\u0301\u00f0ur hava so sto\u0301rar i\u0301l\u00f8gur veri\u00f0 gj\u00f8rdar i\u0301 ny\u0301ggj kolaorkuverk sum nu\u0301."}, {"text_idx": "#000005", "text": "Hetta svarar til tvey ny\u0301ggj kolaorkuverk um vikuna. Kina er annars ta\u00f0 landi\u00f0 i\u0301 heiminum, sum bru\u0301kar mest kol til at framlei\u00f0a hita og orku - umlei\u00f0 fimm fer\u00f0ir so no\u0301gv sum USA og uppaftur meira i\u0301 mun til India. Hesi liggja nr. 2 og 3."}, {"text_idx": "#000006", "text": "Ta\u0301 hetta er sagt, so er Kina eisini lei\u00f0andi, ta\u0301 ta\u00f0 kemur til framlei\u00f0slu av battari\u0301um til elbilar, so\u0301lkyknur, skjo\u0301ttgangandi tok, sum skulu avloysa flogfer\u00f0sluna og a\u00f0ra gr\u00f8na t\u00f8kni."}, {"text_idx": "#000007", "text": "Fleiri vi\u00f0merkjarar, sum halda li\u0301ti\u00f0 um \u00f8ktu kolany\u0301tsluna hja\u0301 Kina, siga seg to\u0301 hava sto\u0301ra vir\u00f0ing fyri ti\u0301 arbei\u00f0i, sum landi\u00f0 ger i\u0301 gr\u00f8na orkuskiftinum, sum hevur gj\u00f8rt, at Kina a\u0301 mongum \u00f8kjum gongur a\u0301 odda. So miki\u00f0 langt a\u0301 odda, at henda gongdin av mongum eisini ver\u00f0ur tikin sum ein ho\u0301ttan."}, {"text_idx": "#000008", "text": "Lond i\u0301 Vesturheiminum bera nevniliga o\u0301tta fyri, at kinverska einagongdin innan gr\u00f8na t\u00f8kni, kann koma at raka Vesturheimin, ta\u0301 og um lond gerast ov bundin at kinverskari gr\u00f8nari t\u00f8kni, ju\u0301st a\u0301 sama ha\u0301tt sum Vesturheimin er vor\u00f0in bundin at gass og olju u\u0301r Russlandi, skrivar bla\u00f0i\u00f0."}, {"text_idx": "#000009", "text": "Kina fy\u0301rfalda\u00f0i annars um loyvi, sum vo\u0301r\u00f0u givin til ny\u0301ggj kolaorkuverk i\u0301 fj\u00f8r. Me\u00f0an lond i\u0301 Evropa bru\u0301ka ma\u0301na\u00f0ir og a\u0301r til at geva loyvi til vindorkuverk\u00e6tlanir, so ver\u00f0a loyvi til kolavorkuverk i\u0301 Kina givin stutt eftir at s\u00f8kt er um hesi."}, {"text_idx": "#000010", "text": "Tali\u00f0 a\u0301 loyvum til ny\u0301ggj kolaorkuverk i\u0301 2022 var ta\u00f0 h\u00e6gsta si\u0301\u00f0ani 2015 og seks fer\u00f0ir h\u00e6gri enn restin av heiminum tilsamans. Framlei\u00f0slan fra\u0301 kolaorkuverkum er mett at \u00f8kjast vi\u00f0 25% fra\u0301 2021 til 2025. Og hetta hevur sto\u0301ran v\u00f8kstur i\u0301 u\u0301tla\u0301tinum vi\u00f0 s\u00e6r. I\u0301 dag stendur Kina fyri einum fjo\u0301r\u00f0ingi av heimsins u\u0301tla\u0301ti. Me\u00f0an u\u0301tla\u0301ti\u00f0 uppa\u0301 fo\u0301lki\u00f0 i\u0301 Evropa og USA er minka\u00f0 si\u0301\u00f0ani 70-ini, heldur ta\u00f0 fram vi\u00f0 at vaksa i\u0301 Kina samb\u00e6rt fra\u0301grei\u00f0ing fra\u0301 Capital Economics."}, {"text_idx": "#000011", "text": "Kelda B\u00f8rsen og Capital Economics"}, {"text_idx": "#000012", "text": "Ein ors\u00f8k til at Kina setir fer\u00f0 a\u0301 u\u0301tbyggingina av kolaorkuverkum er tann, at landi\u00f0 vil hava nokk av orku, ta\u0301 vind- og so\u0301lorka svi\u0301kja. Hetta er ju\u0301st eisini ein sto\u0301rur trupulleiki i\u0301 heila tiki\u00f0 i\u0301 ti\u0301 gr\u00f8na orkuskiftinum um allan heim. Onnur halda, at endama\u0301li\u00f0 vi\u00f0 sto\u0301ru kolai\u0301l\u00f8gunum er eitt heilt anna\u00f0, nevniliga at verja kinverskar i\u0301l\u00f8gur og for\u00f0a fyri eini u\u0301tfasan av koli."}, {"text_idx": "#000013", "text": "O\u0300tti er fyri, at vi\u00f0 at troyta kolaorkuverkini til fulnar, so minkar eisini menningin av gr\u00f8num orkuh\u00e6ttum og harvi\u00f0 fer CO2 u\u0301tla\u0301ti\u00f0 eisini bara at \u00f8kjast, sigur finski CREA stovnurin i\u0301 eini greining."}, {"text_idx": "#000016", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000017", "text": "Manna\u00e6ttin lati\u00f0 upp porturini til helviti"}, {"text_idx": "#000018", "text": "Helvtin av orkuni fra\u0301 vindmyllulundum fer til spillis"}, {"text_idx": "#000019", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000020", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000021", "text": "Russland sendir oljutangaskip nor\u00f0ur um Sibiria"}, {"text_idx": "#000022", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000023", "text": "Bera o\u0301tta fyri ny\u0301ggjum gr\u00f8num brennievnum"}]